Chengdu–Kunming-jernbanen

Chengdu-Kunming-jernbanen () er en jernbanestrekning som løper fra  Chengdu i provinsen Sichuan til Kunming i Yunnan i Folkerepublikken Kina. Den er en av de viktigste jerrnbanestrekningene i det sørvestre Kina.

Lengden er på rundt 1 100 km. Byggingen varte fra 1958 til 1970. Strekningen fører gjennom fjellpartiet Hengduan Shan, og krysser de store elvene Min Jiang, Qingyi Jiang, Dadu He og Jinsha Jiang (Chang Jiang).

De viktigste av de 124 stasjonene er Chengdu, Pengshan, Jiajiang, Emei, Ebian, Ganluo, Xide, Xichang, Dechang, Miyi og Panzhihua i Sichuan, og Yuanmou, Lufeng, Anning og Kunming i Yunnan.

Historie
Planleggingen av linjen begynte i 1952 og flere traseer ble vurdert.  Den vestligste, som fører gjennom vanskeligst terreng, ble valgt i 1956. Byggingen begynte i 1958 under «det store spranget» og skjøt fart i 1964.  I juli 1970 var byggingen ferdig, og trafikken ble satt i gang i januar 1971. Byggeprosessen var farefull og 2 100 arbeidere omkom. I august 2000 var hele linjen blitt elektrifisert.

Referanser

Eksterne lenker 
 Cheng-Kun tielu

Jernbanestrekninger i Folkerepublikken Kina
Sichuan
Yunnan
Chengdu
Kunming
Jernbanestrekninger åpnet i 1971